**Vabilo k sodelovanju v projektu:**

 **Razvoj in izvajanje prehoda mladih s posebnimi potrebami na trg dela**

Štev.: PM 016: *Spoštovani starši oziroma skrbniki!*

Vabimo vas na sestanek, na katerem vam bomo predstavili vse o projektu: PREHOD MLADIH. V tem projektu zunanji sodelavci različnih izvajalcev nacionalnega partnerstva v Sloveniji pomagamo vašim otrokom, učencem OŠ v njihovem sedanjem delovanju in pri vključevanju naprej v nadaljnje izobraževanje ali jim pomagamo poiskati delo. Vaš mladi izpolnjuje pogoje za sodelovanje v projektu - ima odločbo o posebnostih. Vse aktivnosti, ki bi jih strokovnjaki različnih profilov izvajali z njim, so povsem brezplačne. Projekt je financiran s strani Evropske unije in Ministrstva naše države.

**Vaš mladi/mlada lahko z vključitvijo v projekt pridobi podporo in pomoč pri:**

* prehodu v uspešnejše in bolj učinkovito psihofizično delovanje,
* učnih predmetih, ki ji/mu delajo težave (ob tisti, ki ji/mu je že dodeljena z odločbo),
* izgrajevanju ugodne samopodobe, samospoštovanja, samozavesti,
* urjenju socialnih, komunikacijskih veščin in spretnosti, pozornosti, koncentracije,
* urejanju aktivnosti za osamosvajanje in neodvisnost,
* vključevanju med vrstnike, v družbo, krepitvi socialnega omrežja,
* preseganju neugodnih vedenjskih vzorcev,
* izoblikovanju poklicnih interesov in želja,
* vključevanju v poletne delovne preizkuse, prakso in usposabljanja pri izbranih delodajalcih …

**Kako bo delo potekalo?**

Z vašim mladim/mlado se bomo srečevali1x do 2x ali večkrat mesečno po 2 uri (po pouku) na šoli ali pri vas doma (če boste to želeli) ali kje drugje, kjer vam bo ustrezalo, delali z njim od OŠ, skozi nadaljnje izobraževanje do osamosvojitve oz. prehoda na trg dela. Čez poletje ji/mu bomo lahko uredili delovne preizkuse na želenem in ustreznem delovnem mestu, tudi mlajšim od 15 let, ki brez tega teh možnosti ne bi imeli. Sodelovanje z nami lahko predstavlja izjemno koristno priložnost za nadaljnji razvoj vašega mladega/mlade in močno oporo tudi vam.

Sestanka, lahko tudi samo razgovora, na katerega vas vabimo, se lahko udeležite tudi samo z namenom, da pridobite več informacij o samem projektu in konkretnih izkušnjah iz njegovega delovanja.

**Sestanek bo potekal v torek, 5. 3. 2019, ob 17. uri, v prostorih OŠ Sava Kladnika Sevnica, gospodinjska učilnica.**

Vljudno vabljeni!

 Mirjana Jelančič, prof.,

 ravnateljica